Document ID: 31999D0767

ΑΠΟΦΑΣΗ ΤΗΣ ΕΠΙΤΡΟΠΗΣ
της 17ης Νοεμβρίου 1999
σχετικά με την κατάργηση της απόφασης 98/407/ΕΚ για ορισμένα προστατευτικά μέτρα όσον αφορά τα δίθυρα μαλάκια και τα αλιευτικά προϊόντα που μεταποιούνται ή προέρχονται από την Τουρκία και για την κατάργηση των αποφάσεων 94/777/ΕΚ και 94/778/ΕΚ
[κοινοποιηθείσα υπό τον αριθμό Ε(1999) 3761]
(Κείμενο που παρουσιάζει ενδιαφέρον για τον ΕΟΧ)
(1999/767/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 97/78/ΕΚ του Συμβουλίου, της 18ης Δεκεμβρίου 1997, για τον καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες(1), και ιδίως το άρθρο 22 παράγραφος 6,
Εκτιμώντας τα ακόλουθα:
(1) βάσει την αποτελεσμάτων της κτηνιατρικής επιθεώρησης που πραγματοποιήθηκε στην Τουρκία, η Επιτροπή εξέδωσε την απόφαση 98/407/ΕΚ, της 16ης Ιουνίου 1998, για ορισμένα προστατευτικά μέτρα όσον αφορά τα δίθυρα μαλάκια και τα αλιευτικά προϊόντα που μεταποιούνται ή προέρχονται από την Τουρκία(2)·
(2) λαμβανομένων υπόψη των προστατευτικών μέτρων και των υγειονομικών εγγυήσεων που παρείχαν οι τουρκικές αρχές, η Επιτροπή εξέδωσε την απόφαση 1999/2/ΕΚ(3), για την τροποποίηση της απόφασης 98/407/ΕΚ ώστε να επιτραπούν εκ νέου οι εισαγωγές αλιευτικών προϊόντων από την Τουρκία·
(3) τα αποτελέσματα της νέας κτηνιατρικής επιθεώρησης και οι υγειονομικές εγγυήσεις που παρείχαν οι τουρκικές αρχές επαρκούν για να επιτραπούν εκ νέου οι εισαγωγές δίθυρων μαλακίων, εχινόδερμων, χιτονοφώρων και θαλάσσιων γαστερόποδων σε κάθε μορφή που κατάγονται ή προέρχονται από την Τουρκία·
(4) λαμβανομένων υπόψη των αποτελεσμάτων της επιθεώρησης είναι αναγκαία η τροποποίηση του καταλόγου των περιοχών παραγωγής και των κέντρων αποστολής που περιλαμβάνονται αντιστοίχως στα παραρτήματα Β και Γ της απόφασης 94/777/ΕΚ της Επιτροπής(4), όπως τροποποιήθηκε τελευταία από την απόφαση 96/31/ΕΚ(5)· είναι επίσης αναγκαία η τροποποίηση του καταλόγου των εγκαταστάσεων που περιλαμβάνονται στο παράρτημα της απόφασης 94/778/ΕΚ της Επιτροπής(6), όπως τροποποιήθηκε τελευταία από την απόφαση 96/31/ΕΚ·
(5) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 98/407/ΕΚ καταργείται.
Άρθρο 2
Το παράρτημα Α της παρούσας απόφασης αντικαθιστά το παράρτημα Β της απόφασης 94/777/ΕΚ.
Άρθρο 3
Το παράρτημα Β της παρούσας απόφασης αντικαθιστά το παράρτημα Γ της απόφασης 94/777/ΕΚ.
Άρθρο 4
Το παράρτημα Γ της παρούσας απόφασης αντικαθιστά το παράρτημα Β της απόφασης 94/778/ΕΚ.
Άρθρο 5
Η παρούσα απόφαση απευθύνεται στα κράτη μέλη.
Βρυξέλλες, 17 Νοεμβρίου 1999.

Labels: 3
18
6